**אבשלום פולק** (נולד ב-5 באוקטובר 1970 בחיפה) הוא שחקן, במאי וכוריאוגרף ישראלי.

ביוגרפיה
--------

בוגר הסטודיו למשחק ניסן נתיב, מחזור כ"ט. שיחק במהלך השנים בתיאטרון חיפה, הבימה, תיאטרון גשר ובקאמרי. ב-1980 שיחק כילד בסרט "המשחק האמיתי".

פולק נודע כשגילם את דמותו של תומר, צעיר הומוסקסואל בסדרה "פלורנטין" (1998). הוא שיחק גם בסרט הקולנוע "ז'נטילה" עם יבגניה דודינה, אלון אבוטבול ונירו לוי (1997), כשחקן אורח בסדרה "זבנג!" (1998), בסדרה "ילדי ראש הממשלה" (2011), וכן בסרט "ההר", בבימויו של יעל קיים, שהשתתף בפסטיבל הסרטים של ונציה בשנת 2015.

פולק הוא בן זוגה לשעבר של הרקדנית והכוריאוגרפית ענבל פינטו. ב-1994 התחילו ליצור יחד, ו ב-2002 והשניים החלו לנהל להקה ביחד, תחת השם להקת המחול ענבל פינטו ואבשלום פולק. 

בין יצירותיהם המשותפות: "אויסטר", "בוביז", "עטוף", "מה טוב בירח", "הידרה", "בומביקס מורי", "אבק", "פרחקיר", האופרה "ארמיד" מאת כריסטוף ויליבלד גלוק והפקות נוספות.

במופעים המשותפים להם, יחד עם ענבל פינטו, אחראי פולק לא רק לבימוי ולכוריאוגרפיה, אלא גם על עיצוב התפאורה והתלבושות ועיצוב הפסקול.

בשנת 2013 יצרו יחד את המחזמר "החתול שחי מיליון פעמים" על פי ספר מאת יוקו סאנו, בטוקיו, יפן וכן את האופרה "השועלה הערמומית הקטנה" מאת לאוש יאנאצ'ק בבית האופרה של העיר ברגן בנורווגיה.

את המופע "סלאג" יצר פולק בשיתוף רקדני הלהקה בשנת 2016, וזהו המופע הראשון של הלהקה שיצר פולק ללא ענבל פינטו.

אבשלום פולק וענבל פינטו זכו בפרס הביצוע על היצירה "פרחקיר" על ידי  שרת התרבות והספורט כפרס ביצוע ללהקות והרכבים קאמריים למחול אמנותי לשנת 2016. מנימוקי ועדת השיפוט: "ביצירה נוצר שילוב מושלם ונדיר בין מוזיקה חיה, תלבושות, תאורה ותפאורה".

ב-2018 עזבה פינטו את הלהקה, וזו נקראת כיום "להקת מחול תיאטרון אבשלום פולק".

ב-2021 כיכב בסרט "הברך" של הבמאי נדב לפיד. הסרט זכה בפרס חבר השופטים בפסטיבל קאן, ופולק עצמו הועמד לפרס השחקן הראשי הטוב ביותר בטקס פרסי אופיר לשנת 2021.

חיים אישיים
-----------

פולק בזוגיות עם ענבל פינטו ולהם שני ילדים.

אביו הוא השחקן יוסי פולק. אחיו הם הפעיל הפוליטי יונתן פולק, ובמאי הקולנוע שי כרמלי-פולק.

קישורים חיצוניים
----------------

ויקישיתוף מדיה וקבצים בנושא **אבשלום פולק** בוויקישיתוף

* אבשלום פולק, במיזם "אישים" לתיעוד היצירה הישראלית
* אבשלום פולק, במסד הנתונים הקולנועיים IMDb (באנגלית)
* אבשלום פולק, באתר "אידיבי", מאגר הידע העברי לקולנוע ישראלי ועולמי
* אבשלום פולק, באתר ספר הקולנוע הישראלי
* אבשלום פולק, בארכיון הבימה
* אבשלום פולק, באתר האופרה הישראלית תל אביב-יפו
* איתי ולדמן, האחד מדליק, השני מבריק, באתר nrg‏, 17 בדצמבר 2004
* לילך דקל-אבנרי, טובים השניים - ריאיון עם הצמד פינטו-פולק, באתר הבמה, 28 במרץ 2006
* רוני דורי, עכבר העיר אונליין, צריך שניים לטנגו, באתר הארץ, 23 במאי 2008
* רועי בית לוי, סלואו זוגי, באתר הארץ, 13 במרץ 2009
* חגית פלג-רותם, ‏קופצים למים העמוקים, באתר גלובס, 24 בנובמבר 2009
* גילי איזיקוביץ, אבשלום פולק מספר למה התרחק מעולם הזוהר, באתר הארץ, 29 ביוני 2012
* טל גורדון, ריאיון - פינטו ופולק מעלים אבק, באתר הבמה, 1 בינואר 2014
* אתר למנויים בלבד שיר חכם, פינטו ופולק משתכשכים באקווריום במופע לילדים, באתר הארץ, 23 במרץ 2014
* עידוא דגן, הקשר היפני: אבשלום פולק יוצר מחול בינלאומי, באתר nrg‏, 4 בפברואר 2016
* עמית קלינג, ‏סחור סחור: אבשלום פולק מדבר על הפרידה ועל המופע שיצר, הפעם לבד, באתר "Time Out ישראל", 19 במאי 2016
* מרב יודילוביץ', אבשלום פולק: "המצב אקוטי, אנחנו במירוץ נגד הזמן", באתר ynet, 4 ביולי 2016
* אתר למנויים בלבד גילי איזיקוביץ, "לפעמים אני חושב שהמראה המיוסר כבר פיסל את עצמו עלי למרות שאולי אני מרגיש דברים אחרים", באתר הארץ, 14 ביולי 2021

הערות שוליים
------------

1. ↑  יאיר אשכנזי, אוהד נהרין בין זוכי פרסי שרת התרבות למחול אמנותי, באתר הארץ, 9 בנובמבר 2016.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007312258605171
* BnF: cb18042286p (data)
* GND: 1267890320
* LCCN: no2021040590
* SUDOC: 260977012
* VIAF: 3430161819214427960007
* WorldCat: lccn-no2021040590

 |